༡༩༦༩ལོར་རིན་པོ་ཆེ་མཆོག་གིས་གཙོ་བོའི་ཐུགས་འགན་བཞེས་པའི་ཐོགགཡུང་གླིང་མཁན་ཆེན་ཤེས་རབ་བསྟན་པའི་རྒྱལ་མཚན།ཡོངས་འཛིན་སངས་རྒྱས་བསྟན་འཛིན་སོགས་ཀྱི་བཞེད་དགོངས་ཟུང་འབྲེལ་གྱིས་སྨན་རིའི་མཁན་ཆེན་སོ་གསུམ་པ་ཁྲི་བསྐོས་མངའ་གསོལ་མཛད།དེ་ནས་མཁན་སློབ་རྣམ་པས་དཔལ་གཤེན་བསྟན་སྨན་རིའི་གླིང་ཆགས་བཏབ་མཛད་དེ་ཕྱི་ཡུལ་དུ་བོན་བསྟན་སླར་གསོའི་འཕྲིན་ལས་བསྐྱངས།འདིའི་ཡས་མན་དུ་ཡོང་འཛིན་སངས་རྒྱས་བསྟན་འཛིན་གྱི་དྲུང་ནས་མ་རྒྱུད་ཀྱི་དབང་བཞི་ཞུས་ཏེ་གསང་ཆེན་མ་རྒྱུད་ཀྱི་སྒྲུབ་པར་ཞག་བརྒྱའི་བར་དུ་བཞུགས་ནས་ཡི་དམ་བསྙེན་ཚད་གཞུང་མཐུན་ལྟར་བསྐྱལ་བས་གྲུབ་པའི་རྟགས་ཡ་མཚན་ཅན་འགའ་བྱུང་བ་ཉེ་གནས་རྣམས་ཀྱིས་མངོན་མཐོང་དུ་གྱུར།